open-index/open-wikipedia-markdown huggingface dataset:
Dufftown (Brenneree)

De **Dufftown Distillery** is en Whiskybrennere in den Oort Dufftown, Banffshire, Schottland.

## Historie
De Brenneree is 1985 vun Peter Mackenzie, Richard Stackpole, John Symon un Charles MacPherson ut en ollen Möhl boet worrn. Se weer de sösste Brenneree, de in den bekannten Whiskyoort Dufftown entstahn is. De Produkschoon güng an’n 10. November 1896 los. 1897 is se an *P. Mackenzie & Co.* verköfft worrn, de bito de Brenneree Blair Athol in Pitlochry tohöört. 1933 weer de Destille vun *Arthur Bell & Sons* för 56.000 £ opköfft. In’t Johr 1968 weer de egenen Malting Floors dicht maakt, also keen egen Molt mehr herstellt. 1974 is de Destille op veer Brennblasen vergröttert worrn, fief Johren later kemen wietere twee dorto. *Arthur Bell & Sons* is 1985 vun *United Distillers & Vintner (UDV)* opköfft worrn, de vundaag to Diageo höört.

Dufftown Distillery is mit en Kapazität vun 5,8 Millionen Liter jeed Johr de gröttste Whisky-Brenneree vun Diageo. Se dröff nich verwesselt warrn mit de ölleren Brenneree mit glieken Naam, de 1823 grünnt weer un later den Naam Mortlach kregen hett.

## Produkschoon

De Brenneree Dufftown höört to dat Whiskyrebeet Speyside. Ehr Water nimmt se ut den Jock’s Well. Dat Molt warrt ut de Burghead Molteree in Elgin betogen. In de Destille gifft dat en Meeschfatt (*mash tun*) ut Eddelstahl vun 10,6&nbsp;t un twölf Gäärfatten (*wash backs*) to 53.000&nbsp;l, de ok ut Eddelstahl maakt sünd. Brennt warrt in dree *wash stills* to 19.775&nbsp;l un dree *spirit stills* to 24.080&nbsp;l, de mit Damp hitt maakt warrt.

En Deel vun de Produkschoon warrt to’n Herstellen vun Blend-Whiskys vun Bell’s bruukt. Man, dat gifft ok Originalaffüllen as Single Malt, de ünner de Beteken *Singleton of Dufftown* op’n Markt gaht. De 12-johrige Singleton höört to de Classic Malts vun Diageo.

## Kiek ok
* List vun de schottischen Brennereen

## Literatur
* Michael Jackson: *Malt Whisky Companion.* Dorling Kindersley, London et al. 2004, ISBN 1-4053-0234-8.
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main, 2003, ISBN 978-3-596-15868-3.

## Born


## Weblenken
Emilie de Ravin

**Emilie de Ravin** (* 27. Dezember 1981 in Mount Eliza, Victoria) is en austraalsche Schauspelersche, de dör Rullen in verschedene Feernsehregen bekannt worrn is.

## Leven un Wark
Ravin is al siet Ehr Kindheit op künstlerisch Rebeet ünnerwegens. Mit negen Johren füngt se mit Ballettünnericht an. Mit föffteihn weer se an’t renomeerteste Balletinstitut vun Australien opnahmen. Se stünn för vele Produkschonen vun de *Australian Ballet Company* op de Bühne as ok för’t Festival *Danceworld 301*.

Weltwiet bekannt worrn is se as *Claire Littleton* in een vun de Hööftrullen in de US-amerikaanschen Feernsehreeg *Lost*, de se vun 2004 bit 2010 speelt hett. In den Horrorfilm *The Hills Have Eyes* hett se 2006 en Nevenrull hatt. En wietere Hööftrull speel se 2010 as *Ally Craig* in den Kinofilm *Remember Me*.

Se hett in’n Juni 2006 ehrn Schauspeelkolleg Josh Janowicz heiraat, man de Eh hett man jüst söss Maanden hollen.

## Filmografie

## Utteken
För ehr Filmwark weer de Ravin bit hüüt veer mol för Filmpriesen nomineert. Uttekent weer se eerst eenmol, neemlich 2006 vun de *[[Screen Actors Guild Awards]]* tosamen mit ehr Kollegen in de Kategorie *Best Dorstellen vun en Ensemble in en Drama-Reeg* in de Feernsehreeg *Lost*.

## Weblinks

*
Ben Nevis (Brenneree)

De **Ben Nevis** is en Whiskybrennere in de Neeg vun Fort William, Invernesshire, Schottland.

## Historie
De Brenneree *Ben Nevis* is na den Barg Ben Nevis nöömt, an den sien Utlöpers de Destille boet worrn is. Grünnt weer de Brenneree in’t Johr 1825 vun „Long“ John MacDonald. As he doodbleven weer, hett 1856 sien Söhn Donald de Destille wieterföhrt. Siet 1908 warrt de Hüüs vun de *Nevis*-Brenneree, de 1878 vun Donald P. MacDonald grünnt weer, as Lagerhüüs. 1955 is de Brenneree in den Besitt vun den kanaadschen Millionär Jospeh W. Hobbs övergahn, de en Coffey Still hett inboen laten. De is 1971 aver wedder afboet worrt. Dormit künn in en Whiskybrenneree to’n eersten mol blangen *Malt* Whisky ok *Grain* Whisky produzeert warrn. 1978 is de Produkschoon instellt worrn. 1981 weer de Brenneree an *Long John Distillers* un *Whitbread*, de 1984 wedder anfungen hebbt to produzeren. Man na twee Johren weer wedder Sluss. In’t Johr 1989 hett *Nikka* de Destille övernahmen, de siet 1990 wedder Whisky herstellen deit. De Destille hett en Besökerzentrum un kann besichtigt warrn.

## Produkschoon

De Bestille höört to dat Whiskyrebeet Western Highlands, se betütt ehr Water ut’n Allt A Mhullin Burn. In de Brenneree gifft dat en Meeschfatt *(mash tun)* ut Eddelstahl vun 9,5&nbsp;t un söss Gäärfatten *(wash backs)* mit tosamen 300.000&nbsp;l. Brennt warrt in veer Brennblasen, dorvun twee *wash stills* mit tosamen 50.000&nbsp;l un twee *spirit stills* mit tosamen 40.000&nbsp;l de över Damp hitt maakt warrt.

## Kiek ok
* List vun de schottischen Brennereen

## Literatur
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main, 2003, ISBN 978-3-596-15868-3.
* Ingvar Ronde: *Malt Whisky Yearbook 2012.* Mag Dig Media, Shrewsbury 2011, ISBN 978-0-9552607-8-0, S. 94.

## Weblenken
Martha Hackett

**Martha Hackett** (* 21. Februar 1961 in Boston, Massachusetts) is en US-amerikaansche Schauspelersche. Se is internatschonal bekannt worrn dör ehr Rull as *Seska* in de Feernsehreeg *Star Trek: Voyager*, bi de se in tosamen dörteihn Episoden optreden is. Siether ois se vör allen in Feernsehprodukschonen aver mitünner ok in Kinofilmen to sehn wesen.

Se weer bit 2004 mit Tim Disney verheiraat, mit den se twee Kinner hett. De Eh is aver denn scheedt worrn.

## Filmografie (Utwahl)

## Weblenken
Slyrs

**Slyrs**  is en Whiskybrenneree in’t bayerische Böverland. Se steiht in den Oort Schliersee in’n Landkreis Miesbach

## Naam
De Naam *Slyrs* is en pseudo-gäälsche Beteken för „Schliers“, as de Oort Schliersee in Böverbayern vun de Inheemschen ok nöömt warrt. Dormit warrt op de schottische Whisky-Traditschoon anspeelt.

## Historie
De Brenneree in’n Oortsdeel Neuhaus is in’t Johr 1999 vun Florian Stetter grünnt worrn, de egentlich Beerbroer lehrt harr, in den Beroop aver nich recht Spood harr. Den Infall dorto harr he 1994 in’n Rahmen vun en Studienreis na Schottland, woneem dat Rebeet Speyside em an Bayern denkenlaten hett. Dor schall he üm een Kasten Wittbeer swett hebben, dat he Whisky ok in Bayern herstellen künn.

Whisky mutt lutt Gesett dree Johren lang lagern, vördem man överhaupt eerst vun Whisky snacken kann. De Produkschoonsmengde is vergliekswies lütt, so dat jeed Johr blots en limiteerte Oplaag vun ruchweg 100.000 Buddels verköfft warrt. De Slyrs warrt vör Oort un Steed in’n Rahmen vun Besichtigungen verköfft, is aver ok in’n Enkelt- oder Fackhannel to kriegen. Sünnere Affüllen gifft dat siet 2012 in lütte Tall.

Plaant is, af 2015 blangen den opstunns verköfften dreejohrigen Slyrs ok en 12-johrige Affüllen antobeden.

## Produkschoon

Slyrs Bavarian Single Malt Whisky warrt in’t Pott-Still-Verfohren tweefack in Kopperketels to 1500&nbsp;l Inholt brennt un in Barrique-Fatten ut amerikaansche Witteken vun 225&nbsp;l Volumen lagert. Siet März 2013 gifft dat ok en Variante, de in Sherry-Fatten riept is. Siet 2007 stellt Slyrs ok de Meesch för den Whisky in’t egene Huus heer.

## Borns


## Weblenken
Jorge Garcia

**Jorge Garcia** oder **Jorge García** is de Naam von

* Jorge Garcia (* 1973), US-amerikaansch Schauspeler,
* Jorge Garcia (* 1986), uruguaysch Footballspeler,
* Jorge Garcia, uruguaysch Sportschütten,
* Jorge García del Valle Méndez (* 1966), spaansch-düütsch Komponist,
* Jorge García Isaza (1928–2016), kolumbiaansch Geistlichen,
* Jorge García Marín (* 1980), spaansch Radrennfohrer,
* Jorge García Torre (* 1984), spaansch Footballspeler,
* Jorge García Usta (1960–2005), kolumbiaanschen Schriever,
* Jorge Ignacio García Cuerva (* 1968), argentienschen Geistlichen,
* Jorge Luis Garcia (1953–2010), US-amerikaanschen Politiker.
Urban III.

**Urban III.** (* um un bi 1120 in Mailand; † 20. Oktober 1187 in Ferrara), oorsprünglich *Uberto Crivelli*, weer van 25. November 1185 bit to sien Dood Paapst.

As Angehöriger vun en Mailänder Familie stunn he as de meesten Lombarden in Oppositschoon to Kaiser Friedrich I. Barbarossa.
1168 wurr he Archidiakon vun Bourges un Mailand; Bischop vun Vercelli; an' 9. Januar 1185 todem Arzbischop vun Mailand. An' 17. Dezember 1182 wurr he vun Paapst Lucius III. as Kardinal in dat Kardinalskollegium upnommen. Hüm wurr de Titelkark San Lorenzo in Damaso towiest.

An' 25. November 1185 wurr he in Verona as Nahfolger vun de an den glieker Dag storven Paapst  Lucius III. to'n Paapst wählt; sien Amt as Arzbischop vun Mailand behull he.

Bemühungen um en Verständigung mit den Kaiser sünd scheitert. Bi de Hochtiet vun Konstanze von Sizilien mit den Thronfolger Heinrich VI. in Mailand leet he sück twee Kardinäle vertreeden. As de Stadt Cremona, woll mit Weeten un Billigung vun de Paapst, gegen den Kaiser revolteeren dee, wurr de vun Barbarossa ünnerworfen, de mit Ünnerstütten vun de düütsch Geistlichkeit apen den Paapst för den Upstand verantwortlich maaken dee. 

As de Inflootberiek vun den Paapst meest blots noch up Verona beschränkt weer – Heinrich VI. harr meest de gesamte Lombardei ünner sien Herrschap brocht – hett Urban III. in' Striet mit de weltlich Macht inlenkt un begeev sück up en Reis nah Venedig to de sück dor versammeln  Krüüzfohrern.

An' 20. Oktober 1187 is he in Ferrara storven, angeblich ut Bestürzung över de Eroberung vun  Jerusalem dör Sultan Saladin an' 2. Oktober vun dat Johr.

## Literatur
* Paolo Grillo: Urbano III. In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2  (Niccolò I, santo, Sisto IV), Rom 2000, OCLC 313581688, S. 311–314 (italieensch).
* Georg Kreuzer: Urban III. In: Biographisch-Bibliographisches Kirchenlexikon (BBKL). Band 15, Bautz, Herzberg 1999, ISBN 3-88309-077-8, Sp. 1394–1395.
* Werner Maleczek: Urban III. In: Lexikon des Mittelalters (LexMA). Band 8, LexMA-Verlag, München 1997, ISBN 3-89659-908-9, Sp. 1284.

## Weblenken

* Urban III. In: Salvador Miranda: The Cardinals of the Holy Roman Church, online up fiu.edu, Websteed vun de Florida International University, afropen an’ 5. Dezember 2014. (engelsch)
Jeri Ryan

**Jeri Lynn Ryan** (* 22. Februar 1968 in München) is en US-amerikaansche Schauspelersche, de sünners dör ehr Rull as *Seven of Nine* in de Feernsehreeg *Star Trek: Voyager* bekannt worrn is.

## Leven un Wark
Jeri Ryan, borene Zimmermann, is in München as Dochter vun den US-Army Master Sergeant Gerhard ‚Jery‘ Florian Zimmermann un Sharon Zimmermann op de Welt kamen. Se hett en ölleren Broder, de Mark heet. De Familie hett sik in Paducah, Kentucky daallaten as Ryan ölven Johr oolt weer. Dor hett se de Lone Oak High School besöcht un later an de Northwestern University in Chicago studeert. In Chicago hett se ok an Schöönheitswettstrieden deelnahmen un is „Miss Northwestern Alpha Delta Phi“ worrn. 1989 weer se Miss Illinois un later veerte bi de Wahlen to de Miss America.

Se hett ehr Studium in Theaterwetenschoppen mit en Bachelor afslaten un güng denn na Los Angeles, woneem se in verschedene Feernsehregen Gastrullen harr. 1991 hett se den Politiker Jack Ryan heiraat, mit den se en Söhn hett. De Eh is 1999 scheedt worrn. As enkelte Saken ut dat Scheedverfohren publiek worrn sünd, hett Jack Ryan sien Kannedatur gegen Barack Obama üm dat Amt vun en US-Senater torüchtogen. Na de Eh weer Jeri Ryan mit Brannon Braga tosamen, de een vun de Produzenten vun de Science-Fiction-Reeg *Star Trek: Voyager* weer.

Na dat Enn vun de Star Trek-Reeg hett Ryan Rullen in verschedene Feernsehregen in de USA speelt. Ünner annern harr se vun 2006 bit 2008 een vun de Hööftrullen in de Reeg *Shark*. Vun 2005 bit 2010 weer se tosamen mit Christophe Emé Besittersche vun dat Restaurant „Ortolan“ in Los Angeles. Mit Emé ist se siet 2007 ok verheiraat, mit em hett se en Dochter.

## Filmografie (Utwahl)

## Utteken
Ryan weer bit hüüt (Dezember 2014) fiefmol för Filmpriesen vörslahn. Mit twee dorvun is se uttekent worrn:
* 1999: mit den *[[Golden Satellite Award]]* in de Kategorie *Best Dorstellersche in en Feernsehreeg – Drama* för *Star Trek: Voyager*
* 2001: mit den *[[Saturn-Pries]]* in de Kategorie *[[Saturn-Pries för de beste Dorstellersche in’t Feernsehn|Best Dorstellersche in’t Feernsehn]]* för *Star Trek: Voyager*

## Borns


## Weblenken
5D/Brorsen

**5D/Brorsen** (ok bekannt as **Brorsen sien Komeet** oder **Komeet Brorsen**) is en Komeet, de an’n 26. Februar 1856 vun den däänschen Astronom Theodor Brorsen in Kiel opdeckt weer.

De Ümlooptiet vun den Komeet bedriggt ruchweg fiefenhalf Johren. In’t Johr 1851 is de Komeet bit op 1,5 AE an de Eer rankamen. De Ümloopbahn weer noch nich bestännig, tomal de Komeet sik 1954 in de Neeg vun’n Jupiter bwegt hett. 

Bit Juni 1957 is de Komeet verfolgt worrn, so dat de Bahn allgemeen bekannt is. Man, de Komeet gellt vundaag as verloren.

## Literatur
* Lubos Neslušan: *The identification of asteroid 1996 SK with the extinct nucleus of comet 5D/Brorsen*. In:: *Memorie della Societa Astronomica Italiana*, *Spec. Vol.: Proc. Internat. Conf. held at Palermo, Italy, June 11-16, 2001* (Preprint)

## Kiek ok
* List vun de Komeeten

## Weblenken
*5D Historie op Gary W. Kronk sien Cometography  (engelsch)
Graavstickel (Steernbild)

**Graavstickel** is de Beteken för en Steernbild an’n süüdlichen Himmel. 

## Utsehn

De Graavstickel besteiht ut lichtswacke Steerns, so dat dat Steernbild nich dull opfallt. He liggt süüdlich vun’n Haas un’n ööstlich vun’n Eridanus. Blots twee vun de Steerns sünd heller as de föffte Gröttenklass. In Düütschland is dat Steernbild blots in’n Dezember to sehn, un denn ok blots de nöördlichste Deel.

## Historie
Dat Steernbild geiht op den franzööschen Astronom Nicolas Louis de Lacaille torüch, de in’t 18. Johrhunnert enige Rebeden vun’n süüdlichen Steernhimmel mit Naams versehn hett, de vörher noch nich bekannt weern. Anners as de klass’schen Steernbillers vun’n Noordhimmel, de to’n gröttsten Deel  na mytholoogsche Figuren nöömt weern, hebbt de Steernbiller vun em faken Naams vun technische Reedschoppen kregen. De oorsprüngliche Naam weer Caela Sculptoris („Warktüüch vun’n Bildhauer“). De Graavstickel weer also en Warktüüch, dat to’n Graveren bruukt un fröher bi Kopper- oder Stahlsteken insett weer.

## Objekten
Wegen sien Laag an’n süüdlichen Himmel, gifft dat in’n Graavstickel keen Steerns mit Flamsteed-Beteken.

### Steerns

### Dubbel- un Mehrfachsteerns

## Kiek ok
* Steernbild
* Naams vun Steerns

## Websteden
Kiele Sanchez

**Kiele Michelle Sanchez** (* 13. Oktober 1977 in Chicago, Illinois) is en US-amerikaansche Schauspelersche vun half puertorikaansche un half franzöösche Afstammen.

## Leven un Wark
Sanchez is mit ehr dree Bröder un Süssters in en Vörstadt vun Chicago opwossen. In’t Öller vun 13 Johren füng se mit de Schauspeleree an. 2000 hett se an en Casting für en Moderater-Steed bi MTV in New York City deelnahmen, harr dormit aver keen Spood. Man, en Warfagent, de ehr vörher bi MTV sehn harr, wies Intresse un hett ehr anboden bi ehr wietere Loopbahn to hülpen.

Op anraden vunehrn Agenten is se na Los Angeles togen, un hett dor na ehr eerst Vörspreken en Rull in de Feernsehreeg *That Was Then* kregen. De Reeg weer aver na blots dree Episoden wedder afsett. Sanchez hett denn aver en Rull in de Sitcom  *Married to the Kellys* kregen. 2003 harr se en korten Optritt in den Film *Stuck on You*, un speel later in de drüdden Staffel vun *Lost* mit. 2010 harr se in den Film *30 Days of Night: Dark Days* de Hööftrull.

Siet den 29. Dezember 2012 is se in tweete Eh mit den Schauspeler Zach Gilford verheiraat. Vörher harr se en Eh mit den Speelbaas Zach Helm, de aver 2008 wedder scheedt weer.

## Filmografie (Utwahl)

## Utteken
Sanchez is bit hüüt (Dezember 2014) noch nich mit Filmpriesen ehrt worrn. Se weer aver 2012 för den *[[Imogen Award]]* vörslahn as *Beste Nevendorstellersche* in *The Glades*

## Weblenken
* 

## Borns
Glen Garioch

**Glen Garioch** (op Doric as *Glen Giri* utsnackt) is en Whiskybrenneree in Oldmeldrum, Aberdeenshire, Schottland. De Bowarken vun de  Brenneree sünd in de schottischen Denkmollisten in de Kategorie&nbsp;B insorteert.

## Historie

De Brenneree is al 1797 grünnt worrn un hett över de Johren faken den Besitter wesselt un weer twüschendör ok faken mol stillleggt. Siet 1970 höört se to Morrison Bowmore, weer aver 1994 kumplett vun de japaanschen Suntory övernahmen. Se weer een vun de eersten Destillen in Schottland, de op Eerdgas ümstellt hett. Al siet 1976 weer ok de Afwarms nütt, de in Driefhüüs leddt weer, üm Tomaten antoboen.

Glen Garioch hett noch egene Moltboddens, man se warrt nich mehr bruukt. 1995 is de Destille för eenige Tiet dicht maakt worrn, un schüllok verköfft warrn, weer 1997 denn aver doch wedder in Bedrief nahmen. Dat gifft ok vundaag noch twee *Wash stills* in de Brenneree, man blots noch een *Spirit stills* to’n Brennen. De tweete is bit hüüt nich nee maakt worrn. De Brenneree hett en Besökerzentrum un kann besichtigt warrn.

## Kiek ok
* List vun de schottischen Brennereen

## Literatur
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main, 2003, ISBN 978-3-596-15868-3.

## Borns


## Weblenken
Naveen Andrews

**Naveen William Sidney Andrews** (* 17. Januar 1969 in London) is en britischen Schauspeler. Bekannt worrn is he vör allen dör sien Rullen in *The English Patient* un de Feernsehreeg *Lost*.

## Leven un Wark
Andrews is vun indische Afstammen un is in London opwossen. Wiel sien Schooltiet harr he wat mit sien Schoolmeestersche för Mathematik. Ut disse Verbinnen stammt sien eersten Söhn. Na de School hett he de Guildhall School of Music and Drama besöcht, wodör he 1991 sien eerste Rull in den Film *London Kills Me* kregen hett. Anfang vun de 1990er Johren harr Andrews Lasten ünner Alkhol- un Heroinsucht. He müss sien Filmloopbahn ünnerbreken un is to’n Rehabilitatschoon in de USA gahn. Sien internatschonalen Dörbrook haar he mit den Film *The English Patient*. De längste Tiet vun sien Loopbahn weer bit hüüt prägt dör de Mystery-Reeg *Lost*, in de he vun 2004 bit 2010 speelt hett.

Andrews weer bit Enn 2009 mit de Schauspelersche Barbara Hershey tosamen. Se harrn sik 1999 drapen bi de Dreiharbeiten to *Drowning on Dry Land*. 2005 weern se en Tiet lang ut’nanner. Ut de Tiet is Andrews sien tweeten Söhn, de he mit de Tschechin Elena Eustache hett, de intwüschen ok as Schauspelersche arbeit.

## Filmografie (Utwahl)

## Utteken
Bit hüüt (Dezember 2014) weer Andrews sövenmol för Filmpriesen nomineert, dorünner ok eenmol för den *[[Golden Globe]]* för sien Speel in Lost. Uttekent worrn is he eerst eenmol. Dat weer 2006 mit den *[[Screen Actors Guild Award]]* tosamen mit sien Kollegen för’t beste Ensemble in en Dramareeg.

## Weblenken
*
Albrecht David Kotzebue

**Albrecht David Kotzebue** (* 1754; † 13. Januar 1839 in Zeven) weer en düütschen Verwaltungsbeamten.

Kotzebue is 1754 as Söhn von Georgine J., borene von Hugo, un Georg Christian Kotzebue boren. He hett in’n Oktober 1773 anfungen an de Universität Göttingen Juristeree to studeren. He weer 1782 Amtsschriever in dat Gogericht Achem, 1784 Amtsschriever in dat Amt Ehrenborg un is denn aver 1789 wedder Amtsschriever bi dat Gogericht Achem ween. 1791 is he as Amtsschriever von Achem in dat Amt Brooksen wesselt un 1803 in dat Amt Knesebeck. Dor is he toletzt ok Amtmann ween. Von 1814 bet to sien Dood 1839 weer he Amtmann in dat Amt Zeven.

He weer verheiraadt mit Hedwig Eleonore Kühne (* 30. April 1768). De beiden harrn de Kinner Franz Albrecht (5. Februar 1792-1810), Karl Jacob (26. Juli 1793-1873), Georg August (15. Januar 1796-2. November 1853) un Leopold Stats (18. Juli 1799-1803).

## Footnoten
Christoph Friedrich Wilhelm Adolf Bansen

**Christoph Friedrich Wilhelm  Bansen** (* 28. November 1807 in Calenberg; † 8. September 1861 in Zeven) weer en düütschen Verwaltungsbeamten.

Bansen is 1807 as Söhn von Minna, borene Lindemann (üm 1780-15. August 1822), un Johann Ludolph Bansen ( 28. Mai 1755-13. Oktober 1835) in Calenberg boren.

He weer von 1853 bet to sien Dood 1861 Amtmann von dat Amt Zeven.

An’n 20. August 1842 hett he in de St.-Magnus-Kark in Esens Auguste Luise Wedekind (20. August 1823-15. Dezember 1899) freet. De beiden harrn twee Döchter un een Söhn.
Otto Gustav Hesse

** Gustav Hesse** (* 25. Januar 1821 in Ossenbrügge;  31. Januar 1904 in Blankenborg) weer en düütschen Verwaltungsbeamten.

Hesse is 1821 as Söhn von’n Amtmann Carl Christian Hesse in Ossenbrügge boren. Von 1843 af an hett he an de Universität Göttingen Juristeree studeert. He weer dor Liddmaat von dat Corps Hannovera.

1853 is he Amtsassesser bi dat Amt Üsseler worrn un is 1856 na Hilmssen gahn.

1864 is he Amtmann von dat Amt Oterndörp worrn. Nadem dat Königriek Hannover 1867 von Prüßen annekteert worrn is, hett sik Hesse sien Titel 1868 op Amtshauptmann ännert. Tosätzlich is he 1867 Kreishauptmann von’n Kreis Oterndörp worrn. Amtshauptmann un Kreishauptmann in Oterndörp is he bet 1879 bleven. 1879 is he as Nafolger von Robert Hue de Grais Kreishauptmann von’n Kreis Hilmssen worrn. Nadem de prüüßsche Kreisordnung in de Provinz Hannover inföhrt worrn is, is de Kreis Hilmssen nee billt worrn un Hesse weer dor de eerste Landraad. Dat Amt hett he bet 1896 behollen, as Hans Ukert den Posten as Landraad övernahmen hett. Hesse weer toletzt Gehemen Regerungsraad.

He hett an’n 29. September 1858 in Hannover Emilie Helene Glahn (20. September 1832-30. September 1894) freet. De beiden harrn een Söhn un twee Döchter.
Joachim Ferdinand Heins

**Joachim Ferdinand Heins** (* 4. Dezember 1812 in Horborg; † 17. Oktober 1857 in Beers) weer en düütschen Verwaltungsbeamten.

Heins is 1812 as Söhn von Anna Marie, borene Kröger (1792-1. Februar 1850), un den Möhleninspekter Hans Joachim Heins in Horborg boren. Von’n 14. April 1829 bet to’n 19. März 1831 weer he op de Kloosterschool Ilfeld.

He weer toeerst Auditer bi dat Amt Auerk un Amtsassesser bi dat Amt Oterndörp un denn von 1853 bet to sien Dood 1857 dor Amtmann. Heins is 1857 in Beers doodbleven un in Oterndörp begraven worrn.

He weer verheiraadt mit Auguste Henriette Meier (26. Juni 1820-28. Januar 1897). De beiden harrn den Söhn Hans Joachim Karl Heins (11. September 1850-27. März 1916).
Friedrich Anton Richter

**Friedrich Anton Richter** (* 7. Mai 1787 in Franzhoff; † 5. Dezember 1850 in Otterbarg) weer en düütschen Verwaltungsbeamten.

Richter is 1787 as Söhn von Friederica Sophia Lucie, borene Wiechmann (14. Mai 1759-16. August 1810), un Christian Ludwig Richter (28. August 1755-25. August 1824) boren.

He weer toeerst Amtsassesser bi dat Amt Ahlden un dat Amt Otterbarg un denn von 1845 bet to sien Dood 1850 dor Amtmann.

He hett an’n 17. Mai 1825 in Bremen Gertrude Bechtel (9. Dezember 1805-7. November 1894) freet.
Friedrich Wilhelm Schlüter

**Friedrich Wilhelm Schlüter** (* 18. März 1803 in Hannover; † 4. September 1860 in Münnen) weer en düütschen Verwaltungsbeamten.

Schlüter is 1803 as Söhn von’n Kummissionsraad Konrad Ernst Schlüter (1766–1834) in Hannover boren un dor an’n 29. März in de Slottkark döfft worrn. Nadem he in Hannover op School weer, hett he sik an’n 6. Mai 1821 för en Studium von de Juristeree an de Universität Göttingen inschreven (twete Immatrikulatschoon an’n 5. November 1823). Dor is he 1823 Maat von dat Corps Hannovera worrn. Nadem he mit dat Studium trech weer, is Schlüter in’n hannöverschen Verwaltungsdeenst gahn. He weer Amtsassesser bi de Ämter Blumenau, Niestadt, Uchte, Rodenborg un Borgdörp. Nadem de Amtmann von dat Amt Otterbarg, Friedrich Anton Richter, 1850 doodbleven is, hett Schlüter dit Amt 1851 övernahmen. He is dor Amtmann bleven bet dat Amt 1859 oplööst worrn is.

Schlüter hett Henriette Reiche (19. März 1811–6. Februar 1882; Dochter von Franz Arnold Reiche) freet.
Johann Gerhard Telting

**Johann Gerhard Telting** (* 26. Oktober 1786 in Loog; † 19. November 1845 in Emden) weer en düütschen Verwaltungsbeamten.

Telting is 1786 as Söhn von’n Amtmann Caspar Ernst Telting (1757-1833) in Loog boren. He hett later an de Universitäten Halle un Göttingen Juristeree studeert. He weer dor in dat Corps Frisia. Sien Broder Michael Christian Arnold weer Amtmann un sien annern Broder Anton Gottlieb Landsyndikus.

He weer eerst Amtsassesser bi dat Amt Emden un denn bi dat Gericht Leh. Dor is he in’n Oktober 1828 Richter worrn.

Nadem dat Gericht Leh mit dat Amt Stotel-Vieland to dat Amt Leh tohoopleggt worrn is, weer Telting von’n 1. Juli 1831 bet 1836 Amtmann von dat Amt Leh un is denn von 1836 bet to sien Dood 1845 Amtmann von dat Amt Emden ween.

1833 weer he Deputeerten in’n Hannöverschen Staatsraad.

Telting weer verheiraadt mit Beate Christina Elisabeth Mauve.

## Footnoten
Christian Otto Ludwig Sarnighausen

**Christian Otto Ludwig Sarnighausen** (* 15. Juli 1790 in Miehen; † 15. März 1875 in Raben) weer en düütschen Verwaltungsbeamten.

Sarnighausen is 1790 as Söhn von Ludwig Anton Sarnighausen in Miehen boren. He hett Juristeree studeert.

He weer bet 1825 Amtmann von dat Amt Braak un denn von 1825 bet 1850 Amtmann in dat Amt Gartow.

As 1852 dat Amt Hornborg nee billt worrn is, is Sarnighausen dor Amtmann worrn. Dat is he bet 1859 bleven, as dat Amt Hornborg al wedder oplööst worrn is.

He hett in twete Eh an’n 15. Juli 1845 in Gammelin Luise Amalie Kuntze († 1860) freet. 1865 hett he in drüdde Eh in de St.-Michaelis-Kark an’n Kalkbarg in Lümborg de Dochter von’n Lümbörger Geometer Lentin freet. Sarnighausen harr negen Kinner.
Adolph Ludwig Theodor Meyer

**Adolph Ludwig Theodor Meyer** (* 1806; † 1893) weer en düütschen Verwaltungsbeamten.

He is 1852 Amtmann von dat Amt Jörk worrn un hett dor later den Rang von en Oberamtmann kregen. Nadem Prüßen 1867 dat Königriek Hannover annekteert hett, hett Meyer 1868 den Titel von en Amtshauptmann kregen. He hett dat Leid över dat Amt Jörk bet 1885 behollen, as dat Amt oplööst un in’n Kreis Jörk ümwannelt worrn is.

Toletzt harr he den Rang von en Gehemen Regerungsraad.

He weer verheiraadt mit Emilie, borene Lütge. De beiden harrn de Dochter Helene Louise Henriette Eleonore (4. November 1866–1945).
Kikki Danielsson

**Britta Danielsson** (* 10. Mai 1952 in Visseltofta, Sweden) is en sweedsch Singerin.

Kikki Danielsson nahm tweemal för Sweden an den Eurovision Song Contest deel. 1982 bill se mit Elisabeth Andreassen dat Duo Chips un stell de Bidrag *[[Dag efter dag]]* vör, de mit 67 Punkten up den achten Platz ünner 18 Deelnehmer lannen dee. 1985 gung se weer för Sweden an den Start, ditmal mit dat Leed *[[Bra vibrationer]]*, war 103 Punkte kreeg un se keem dormit up den darten Platz. Dorbi kreeg se ut Finnland un Norwegen de Höchstpunkttall vun 12 Punkten. 

2017 wurr de Asteroid (18632) Danielsson nah hör nöömt. 

## Diskografie
### Alben
**Rock'n Yodel* (1979)
**Just Like a Woman* (1981)
**Kikki* (1982)
**Varför är kärleken röd?* (1983)
**Singles Bar* (1983)
**Midnight Sunshine* (1984)
**Kikkis 15 bästa låtar* (1984)
**Bra vibrationer* (1985)
**Papaya Coconut* (1986)
**Min barndoms jular* (1987)
**Canzone d'Amore* (1989)
**På begäran* (1990)
**Vägen hem till dej* (1991)
**Jag ska aldrig lämna dig* (1993)
**100 % Kikki* (2001)
**Fri - En samling* (2001)
**Nu är det advent* (2001)
**I dag & i morgon* (2006)
**Kikkis bästa* (2008)
**Första dagen på resten av mitt liv* (2011)
**Postcard from a Painted Lady* (2015)
**Christmas Card from a Painted Lady* (2016)
**Portrait of a Painted Lady* (2017)

## Weblenken
Ludwig Sarnighausen

** Carl Georg Hermann Sarnighausen** (* 8. September 1815 in Bennigsen; † 22. November 1885 in Ülzen) weer en düütschen Verwaltungsbeamten.

Sarnighausen is 1815 in Bennigsen boren un weer denn bet 1835 op dat Johanneum in Lümborg. Na de School hett he to’n 1. Mai 1835 anfungen an de Universität Göttingen Juristeree to studeren.

He weer von 1853 bet 1868 Amtmann in dat Amt Neehuus. 1869 hett he de Kreisspoorkass Lümborg grünnt un weer bet 1872 de eerste Vörsitter von de Spoorkass.

Sarnighausen hett nich freet.
Jill Johnson

**Jill Anna Maria Johnson** (* 24. Mai 1973 in Ängelholm, Sweden) is en sweedsch Singerin.

## Diskografie
### Alben
*1996 - Sugartree
*1998 - När hela världen ser på
*2000 - Daughter of Eve
*2002 - Good Girl
*2003 - Discography 1996-2003
*2004 - Roots and Wings
*2005 - Being who you are
*2005 - The Christmas In You
*2007 - Music Row
*2008 - Baby Blue Paper
*2009 - Music Row II
*2010 - The Well-Known And Some Other Favourite Stories
*2010 - Baby Blue Paper Live
*2011 - Flirting With Disaster
*2011 - Välkommen jul
*2012 - A Woman Can Change Her Mind
*2013 - Duetterna
*2014 - Livemusiken från Jills veranda
*2014 - Songs for Daddy

## Weblenken
Christoph Friedrich Sarnighausen

**Christoph Friedrich Sarnighausen** (* 24. Oktober 1779; † 4. Juli 1834 in Mesborg) weer en düütschen Verwaltungsbeamten.

Sarnighausen is 1779 as Söhn von Regine Luise, borene Claasen (27. Oktober 1759-14. Mai 1831), un von’n Amtmann Ludwig Heinrich Sarnighausen (23. Februar 1747-25. Januar 1830) boren. He hett von 1798 bet 1801 an de Universität Göttingen Juristeree studeert. He weer Auditer bi de Ämter Loonborg un Staarbarg un is dor denn Amtsschriever worrn. Denn weer he as Amtsschriever bi de Ämter Stolzenau, Pattensen, Bennigsen un Horborg.

He weer toeerst Amtsassesser un later Amtmann von dat Amt Scharnbääk un denn, nadem sien Vader, de Amtmann von dat Amt Mesborg, doodbleven is, von 1831 bet to sien Dood 1834 Amtmann in Mesborg. Sarnighausen is 1834 in Mesborg doodbleven un dor denn ok begraven worrn.

He hett an’n 27. Oktober 1811 in Bennigsen Margaretha Christiane Dorette Antoinette Coss (5. Januar 1795-3. Dezember 1842) freet. Sarnighausen harr ölven Kinner.
Ludwig Heinrich Sarnighausen

**Ludwig Heinrich Sarnighausen** (* 23. Februar 1747; † 25. Januar 1830 in Mesborg) weer en düütschen Verwaltungsbeamten.

Sarnighausen is 1747 boren. He hett an de Universität Göttingen Juristeree studeert.

Na dat Studium weer he Amtsauditer in dat Amt Winsen. 1778 is he Amtsschriever in dat Amt Lüchow worrn un 1784 in dat Amt Loonborg. Dor is he bet 1797 bleven.

Sarnighausen weer von 1797 bet to sien Dood 1830 Amtmann von dat Amt Mesborg. Sien Nafolger weer denn sien Söhn Christoph Friedrich Sarnighausen. In de Franzosentied von 1811 bet 1814 weer Sarnighausen Maire von de Mairie Mesborg.

He weer verheiraadt mit Regine Luise, borene Claasen (27. Oktober 1759-14. Mai 1831). De beiden harrn veer Kinner, ünner annern Christoph Friedrich (24. Oktober 1779-4. Juli 1834), Clara Christiane (17. Juli 1782-2. Februar 1861; hett Carl Georg Heinrich Erxleben freet) un Johanna Maria (1785–1830; hett August Ludwig Hoppenstedt freet).
Sanna Nielsen

**Sanna Viktoria Nielsen** (* 27. November 1984 in Edenryd, Sweden) is en sweedsch Singerin.

## Karriere
Nielsen nehm tüschen 2001 un 2014 söbenmal an' *[[Melodifestivalen]]* deel, wobi se 2001 den darten un 2008 den tweeten Platz recken dee. An' 8. März 2014 wunn se dat *Melodifestivalen 2014* in' söbenten Anloop un drüff dorna Sweden mit dat Leed *Undo* beim Eurovision Song Contest 2014 in Kopenhagen vertreeden. Mit hör Leed keem se achter Öösterriek un den Nedderlannen up den darten Platz. Hör Album *7* reck 2014 in Sweden Platz een vun de Charts.

## Diskografie
### Alben
*1996 – *Silvertoner*
*1997 – *Min önskejul*
*2006 – *Nära mej, nära dej*
*2007 – *Sanna 11-22*
*2008 – *Stronger*
*2011 – *I'm In Love*
*2012 – *Vinternatten*
*2013 – *Min jul*
*2014 – *16 bästa*
*2014 – *7*

## Weblenken
Lotta Engberg

**Anna Charlotte "Lotta" Engberg** (* 5. März 1963 in Överkalix, Sweden as Lotta Pedersen) is en sweedsch Singerin un Klaveerspelerin.

Mit dat Leed *Boogaloo* wunn se dat Melodifestivalen 1987, de Vörentscheeden to'n Eurovision Song Contest, un keem bi den Eurovision Song Contest 1987 up Platz 12. As Singersche oder Liddmaat vun en Grupp nehm se an de sweedsch Vörentscheeden söbanmal deel (1984, 1987, 1988, 1990, 1996, 2002, 2012) un eenmal an de norweegsch Vörentscheeden (2003).

## Diskografie
### Alben
* *Fyra Bugg & en Coca Cola* (1987)
* *Fyra Bugg & en Coca Cola och andra hits* (2003)
* *Kvinna & man* (Lotta Engberg & Jarl Carlsson), 2005)
* *Världens bästa lotta* (2006)
* *Jul hos mig* (2009)
* *Lotta & Christer* (2012, Lotta Engberg & Christer Sjögren)

## Weblenken
Carl Anton Ludwig von Hinüber

**Carl Anton Ludwig von Hinüber** (* 29. Dezember 1798 in Marienwerder; † 26. Januar 1859) weer en düütschen Verwaltungsbeamten.

Hinüber is 1798 in Marienwerder boren. He hett 1817 anfungen, an de Universität Göttingen Juristeree to studeren. Üm 1817 keem he an dat Amt Ossenbrügge, 1835 an dat Amt Niestadt un 1837 an dat Amt Borgdörp.

He weer von 1845 bet to sien Dood 1859 Amtmann von dat Amt Mesborg. He hett 1852 den Landwirtschaftlichen Vereen Töst grünnt. He hett ok den Titel Landsökonomieraad dragen. Korte Tied na sien Dood is dat Amt Mesborg oplööst worrn. Dorüm is keen Nafolger mehr för em bestimmt worrn.

He hett an’n 6. August 1829 in Marienwerder Wilhelmine Sara Augusta von Pape (24. Dezember 1804-29. April 1881) freet.
August Bahr

**Johannes Friedrich  Bahr** (* 13. Juli 1801 in Rauenkerken; † 25. Februar 1855 in Horborg) weer en düütschen Verwaltungsbeamten.

Bahr is 1801 in Rauenkerken boren. Von’n 18. September 1815 bet 22. März 1819 weer he op de Kloosterschool Ilfeld. Na de School hett he an de Universität Göttingen Juristeree studeert. Bahr weer denn toeerst Amtsassesser bi de Ämter Dannenbarg un Bleikd. 1827 is he denn Magistraatsassesser in Horborg worrn. He weer von 1835 bet to sien Dood 1855 Börgermeester von Horborg. He is an en Hartslag doodbleven.

De Bahrstraat in Horborg-Eißendörp is 1955 na Bahr nöömt worrn.
Willi Meyne

**Willi Meyne** (* 22. September 1888; † 1985) weer en düütschen Kunsthistoriker un Heimatforscher.

Meyne is 1888 as Söhn von’n Buur Wilhelm Meyne in Süttörp boren. Na de Volksschool un de Präparandenanstalt hett he in’n Harvst 1906 mit dat Lehrerseminar in Lümborg anfungen. De twete Lehrerprüfung hett he an’n 19. Mai 1911 maakt. He hett von Oostern 1909 bet Harvst 1911 an de Volksschool in Hützel arbeidt un denn von Harvst 1911 af an an de Volksschool in Mesborg. In’n Eersten Weltkrieg weer he för dree Johr Soldaat. 1927 hett he an de Universität Berlin en Ergänzungsprüfung för Latien un Greeksch maakt. He hett denn en Studium von de Kunstwetenschoppen anfungen, för dat he 6 Semesters von de School freestellt weer un dree Semesters deelwies freestellt. 1931 hett he sien Dokter maakt över dat Thema *Werke der Holzplastik im Bezirk Stade bis 1530*.

He hett en Reeg Böker över de Geschicht von siene Heimat schreven.

He is Ehrenbörger von de Gemeen Mesborg.

## Warken

* *Werke der Holzplastik im Bezirk Stade bis 1530.* 1931
* *Die ehemalige Hausvogtei Moisburg. Geschichte ihrer Dörfer und Höfe*, J. Vetterli, Buxthu, 1936
* *Lüneburger Plastik des XV. Jahrhunderts.* Museumsverein für das Fürstentum Lüneburg, Lümborg 1959 
* *Die Kirche in Moisburg - Sonderheft des Geschichts- und Museumsvereins Buchholz und Umgebung.* 1984
Lucius II.

**Lucius II.**, eegentlich *Gerardus Caccianemici de l'Orso* († 15. Februar 1145) weer Paapst af 9. März (Inthronisatschoon an' 12. März) 1144.

He stamm ut Bologna, weer de Söhn vun Albert de l'Orso un hörr toeerst den  Augustiner Chorherren in Lucca an. 1123 wurr he to'n Kardinalpeiester vun Santa Croce in Gerusalemme nömmt un weer later päpstlicher Legat in Düütschland för Paapst Honorius II. un later för Innozenz II. Dat is hööftsächlich sien Bemühungen totoschrieven, dat  Lothar III. twee Tüüg nah Italien ünnernehm, um Innozenz II. vör den Gegenpaapst Anaklet II. to schuulen. Innozenz II. hett hüm to'n Baas vun de päpstliche Kanzlei beropen, de he ünner den Titel *bibliothecarius* führ. Dat wurrd annommen, dat he de düütsch Spraak beherrschen dee. 

Sien stürmisch Pontifikat weer kenntekent dör de Errichtung vun en revolutschonär Republiek in Rom, de den Paapst sien weltlich Macht to rooven versöcht hett, un dör dat Anerkennen vun de päpstlich Böverhoheit över Portugal.

1144 hett he Roger II. von Sizilien in Ceprano drapen, um de sien Plichten as Vasall vun den Hilligen Stohl to klären. Lucius wull de  Forderungen vun Roger nich akzepteeren un hett hüm torüchwiest, aber Roger hett  Lucius mit Wappengewalt dwungen, sien Bedingungen to akzepteeren.

De röömsch Senat, de wiels dat Pontifikats vun Innozenz II. praktisch sämtliche weltliche Macht vun den Paapst övernehm un vun Lucius uplööst wurr, övernehm, Moot kreegen dör de Nedderlaag vun Lucius, weer de Macht. Lucius reep vergevens den düütschen König Konrad III. to Hülp un truck sluutend mit en lütt Armee gegen den Senat. Ok dissen Krieg hett Lucius verloren. Gottfried von Viterbo tofolge wurr he wiels den Kamp swoor besehrt un is en paar Daag later an sien Verletzungen storven.

## Literatur
*  Rudolf Hüls: *Kardinäle, Klerus, Kirchen Roms. 1049–1130.* Niemeyer, Tübingen 1977, ISBN 3-484-80071-2, S. 164 (*Bibliothek des Deutschen Historischen Instituts in Rom* 48).
* Ekkart Sauser: Lucius II. In: Biographisch-Bibliographisches Kirchenlexikon (BBKL). Band 5, Bautz, Herzberg 1993, ISBN 3-88309-043-3, Sp. 303–304.  

## Weblenken

* Vaticanhistory
Ernst Andreas von Cronhelm

**Ernst Andreas von Cronhelm** (* 1666; † 1729) weer en düütschen Verwaltungsbeamten.

He weer von 1692 bet to sien Dood 1729 Amtmann von dat Amt Mesborg. Na sien Dood hett sien Söhn Andreas Heinrich dat Amt övernahmen.

Nadem siene eerste Fro Dorothea Sophia Corfey an’n 8. Januar 1704 doodbleven weer, hett von Cronhelm an’n 18. Februar 1706 in Borgwedel in twete Eh Elisabeth Margaretha von Eltz (21. Juni 1680-2. September 1726) freet.

Ut de eerste Eh stammt de Dochter Apollonia (4. August 1696-1761).

In de Kark in Mesborg hängt en Epitaph för von Cronhelm. He un siene Fro sünd in en Gruft ünner de Kark begraven worrn. As de Kark 1937 en ne’e Heizung kregen hett, is de Gruft apenmaakt worrn un de Mumien von de dor begraven Personen sünd op’n Karkhoff nee begraven worrn. De Sarkschild von Elisabeth Margaretha un en tweten Sarkschild mit dat Wapen von de Familie von Cronhelm sünd denn bi Willi Meyne op’n Böhn lannt. 2009 hebbt de ne’en Besitters von Meyne sien Huus de Schiller von’n Böhn dalhaalt un an dat Helms-Museum in Horborg geven.

## Footnoten
Andreas Heinrich von Cronhelm

**Andreas Heinrich von Cronhelm** (* 10. April 1702 in Mesborg; † 10. September 1773 in Flegenbarg) weer en düütschen Verwaltungsbeamten.

Von Cronhelm is 1702 in Mesborg as Söhn von Dorothea Sophia, borene von Corfey († 8. Januar 1704), un den Amtmann von dat Amt Mesborg, Ernst Andreas von Cronhelm (1666-1729), boren. Von 21. Oktober 1718 bet 31. März 1720 weer he op dat Königliche Pädagogium Halle Nadem sien Vader 1729 doodbleven is, is he 1730 sülvs Amtmann worrn. He harr dit Amt bet 1738 un is denn op dat Good in Flegenbarg tagen. In Flegenbarg is he ok doodbleven, denn aver in de Familiengruft in Mesborg begraven worrn. In de Kark von Mesborg hängt noch en Epitaph för em.

Von 1725 bet 1753 weer he Liddmaat von de Royal Society in London.

In eerste Eh weer von Cronhelm verheiraadt mit Maria Margarethe von Ramdohr, de 1734 doodbleven is. In twete Eh hett he denn an’n 16. Juli 1734 Catherina Maria Tamcken (September 1701-14. Dezember 1774) freet. De beiden hebbt de Döchter Elisabeth Margarethe (* 26. Mai 1735) un Andraena Christoffina (* 1. Juli 1736) hatt.
Carl Georg Heinrich Wilhelm von Weyhe

**Carl Georg Heinrich  von Weyhe** (* 2. Oktober 1804 in Bruunswiek; † 29. August 1886 in Boitschen) weer en düütschen Verwaltungsbeamten.

Von Weyhe is 1804 in Bruunswiek boren un stammt ut de Familie von Weyhe, de ehren Seet op dat Good Boitschen harr.

Von Weyhe weer Amtsassesser in dat Amt Steuerwald-Marienburg.

He weer ok Amtmann in dat Amt Hittfeld von 1852 bet 1859, as dat Amt oplööst worrn is. Sien Amtssitt weer Horborg.

He hett an’n 27. Oktober 1831 in Holzen Caroline Wilhelmine (Minette) Gräfin von Schlitz genannt von Görtz un von Wrisberg (17. März 1813-8. September 1895) freet. De beiden hebbt den Söhn Christian Ludwig Thilo (20. August 1836-4. August 1917) hatt.
Wilhelm Jordan (Verwaltungsbeamten)

**Georg  Jordan** (* in Harste; † 1834 in Freelanne) weer en düütschen Verwaltungsbeamten.

Jordan is as Söhn von Samuel Jordan († 22. November 1788) in Harste boren. Von Juni 1789 bet April 1791 weer he op de Kloosterschool Ilfeld. 1791 hett he anfungen an de Universität Göttingen Juristeree to studeren. 1793 is he Liddmaat von’n Göttinger Unitistenorden worrn. Mit dat Studium trech weer he 1797.

Na dat Studium is he 1799/1800 Auditer worrn un 1801 Amtsschriever in Münnen. Von dor keem he as Amtsschriever in de Amtsvaagdie Eikeln un na dat Amt Brackenberg. 1818 is he Amtsassesser bi dat Gogericht Achem worrn un 1820 bi dat Amt Stotel-Vieland.

In dat Amt Stotel-Vieland is he denn 1825 Amtmann worrn. Dat is he bet 1831 bleven. In dat Johr is dat Amt Stotel-Vieland oplööst worrn. Jordan güng denn 1832 as Amtmann na dat Amt Winsen. He is 1834 in Freelanne doodbleven.

## Footnoten
Amt Stotel-Vieland

Dat **Amt Stotel-Vieland** weer en Verwaltungsrebeed in Bremen-Veern un in dat Königriek Hannover mit Seet in Stotel binnen de Landdrostie Stood. Dor hebbt de Öörd Geestendörp, Wulsdörp, Bramel, Stotel un Ness tohöört.

## Historie

Dat Rebeed von dat Amt hett bet 1350 to de Herrschop von de Greven von Stotel höört. Nadem de Greev Rudolf III. 1350 ahn Arven doodbleven is, hett dat Stried geven, ’keen nu de Herrschop över Stotel hebben schull. Dat is so utgahn, dat 1365 dat Doomkapittel von dat Arzbisdom Bremen un de Raad von de Stadt Bremen tohoop en Amtmann in Stotel insett hebbt. Dat weer Kersten Nagel.

Nadem de Sweden 1648 dat fröhere Arzstift Bremen övernahmen harrn, hebbt de Sweden dat Amt Stotel 1649 toeerst den königlichen Sekretär Gyldenlöw as Lehn geven un later denn den Landgraaf Friedrich von Hessen-Eschwege. Siene Arven hebbt dat so lang behollen, bet to’n 1. Mai 1726 dat Kurförstendom Hannover dat Lehn gegen 27.000 Rieksdaler inlööst hett. Würklich övergeven worrn is dat Amt denn an’n 16. Mai 1726. Kommissarsch hebbt Johann Balthasar Pott (Amtmann in dat Amt Hagen), Samuel von Hadorff (Amtmann in dat Amt Bremervöör) un de Drost von Issendörp de Verwaltung övernahmen.

1779 sünd de Ämter Stotel un Vieland tohoopleggt worrn.

In de Franzosentied von 1810 bet 1813 weer Stotel Deel von de Mairie Stotel in’n Kanton Bremerleh.

De Kriminalgerichtsborkeit för dat Amt Stotel-Vieland hett dat Amt Hagen an’n 1. Januar 1831 övernahmen.

Korte Tied later, to’n 1. Juli 1831, is dat Amt Stotel-Vieland oplööst worrn un hett denn tohoop mit dat Gericht Leh dat ne’e Amt Leh billt. Blots Holt is Deel von dat Amt Hagen worrn.

## Inwahnertall

## Amtlüüd

Stotel:

* 1726–: Drost von Issendörp
* –1748: Christian Wilhelm Schönezahl
* 1748–1777: Siegmund Friedrich Cordemann
* 1777–1779: nüms

Stotel-Vieland:
* 1779–1798: Georg Ludwig von Reiche
* 1798–1819: Burghard Johann Georg Schade
* 1825–1832: Wilhelm Jordan

### Amtsschrievers

* ~1779: Johann Friederich Dietrichs
* ~1790: Johann Ludewig Isenbart
* 1791–1795: Conrad August Scharf

## Footnoten
Benedict von Bremer

**Benedict von Bremer** (* 14. August 1717 op Good Kumbarg; † 15. Juli 1779 in Bremervöör) weer en düütschen Jurist.

Bremer is 1717 as Söhn von Clara Sophie, borene von Grote (11. Dezember 1687–21. Juni 1757), un Benedix Georg Bremer (15. August 1686–11. Dezember 1754) op Good Kumbarg in Kumbarg boren. 1736 is he op de Ridderakademie in Lümborg gahn un hett denn 1737 an de Universität Leipzig, 1738 an de Universität Halle un 1739 an de Universität Göttingen Juristeree studeert. In Göttingen hett he 1741 sien Dokter maakt. Later weer he Oberappellationsraad in Celle un is 1754 Gehemen Kamerraad in Hannover un 1759 würklichen Minister worrn.

Von Bremer weer de Vader von’n Politiker Friedrich Franz Dietrich Graf von Bremer.

## Ehren

Bremer weer Ehrenmaat von de Königliche Sellschop von de Wetenschoppen in Göttingen.
Johann Hermann Meyer

**Johann Hermann Meyer** (* 1706 in Erichsborg; † 21. September 1760 in Himmelpoorten) weer en düütschen Verwaltungsbeamten.

Meyer is 1706 as Söhn von en Amtmann in Erichsborg boren.

Na sien Studium von de Juristeree weer he Auditer in Läernstäine un is 1737 Oberförster in Bremervöör worrn.

He is denn 1743 Amtmann von dat Amt Elljeroe worrn. 1744 weer de franzöösche Marschall Belle-Isle jüst op en Reis na Berlin, üm Prüßen dorto to bewegen, Frankriek in’n Öösterriekschen Arvfolgkrieg gegen Öösterriek to ünnerstütten un keem dör dat Amt Elljeroe. Meyer hett den Marschall fastnehmen laten. He is veer Weken in Ostroe fasthollen un denn an den öösterriekschen Verbünnten England utlevert worrn. Dat weer to de Tied en temlich verwagen Stück.

1745 is Meyer Oberamtmann von dat Amt Ricklingen worrn, 1749 von dat Amt Erichsborg un 1752 von dat Amt Himmelpoorten. Dor is he bet to sien Dood 1760 Amtmann bleven.

He hett an’n 2. Juli 1738 Anna Maria Klueg (12. Februar 1714-7. September 1757) freet. Sien Söhn weer däänschen Offzeer un is later na Noordamerika gahn.
Ernst Friedrich Pflueg

**Ernst Friedrich Pflueg** (* 4. Januar 1678; † 11. April 1754) weer en düütschen Verwaltungsbeamten.

He is 1712 Amtmann von dat Amt Himmelpoorten worrn, as de däänschen Besatters sien Vörgänger Johann von Leutschberg afsett harrn. Pflueg is denn bet 1752 Amtmann bleven, dat Kurförstendom Hannover hett em in’t Amt behollen, as se 1715 dat Regeer över dat Amt kregen hebbt.

He hett Margaretha Elisabeth Mohr (16. Oktober 1677-14. Dezember 1735) freet. Pflueg un siene Fro sünd in en Gruft ünner de Marienkark in Himmelpoorten begraven worrn.
Johann von Leutschberg

**Johann Peter von Leutschberg** (* üm 1693; † 29. April 1763) weer en düütschen Verwaltungsbeamten.

He weer Kamerschriever un Notar un von 1705 bet 1712 Amtmann von dat Amt Himmelpoorten. 1712 hebbt em de Dänen afsett, de in dat Johr Bremen-Veern innahmen harrn.

He weer verheiraadt mit Elisabeth Dorothea Landwehr (6. Juni 1673-16. August 1752). De beiden harrn de Söhns Burchardt (28. Oktober 1713-29. Mai 1762), Johann Peter (* üm 1726), Maria Christina un Elisabeth Dorothea (* 1705). Na sien Dood is Leutschberg an’n 5. Mai 1763 begraven worrn. Siene Fro hett denn in Brook leevt.
Wilhelm Reitmann

**Wilhelm Reitmann** (* 18. August 1914; † 8. Dezember 2001 in Bremervöör) weer en düütschen Politiker von de SPD.

Reitmann is 1914 boren un weer bi de Polizei.

He weer von 1964 bet 1974 Börgermeester von Bremervöör. 1974 hett he dat Amt an Heinz-Wilhelm Bargmann von de CDU afgeven, de aver man twee Johr Börgermeester weer. Von 1976 bet 1981 is Reitmann denn wedder Börgermeester ween. In’n Stadtraad von Bremervöör weer he von 1964 bet 1991. Ok in’n Kreisdag von’n Landkreis Bremervöör un Landkreis Rodenborg is he lange Johren ween.

In Bremervöör is 2014 de Börgermeester-Reitmann-Straat (bi dat Fängnis Bremervöör) na em nöömt worrn. De Stadt hett em to’n Ehrenbörgermeester maakt.
Thomas Achelis (1682–1749)

**Thomas Achelis** (ok *Achgeles* schreven; * 27. September 1682 in Bremen; † 21. April 1749) weer en düütschen Verwaltungsbeamten.

Achelis is 1682 in Bremen boren un hett Juristeree studeert.

1712 is he gehemen Sekretär von’n Grafen von Reuß-Schleiz worrn. 1720 is he Amtmann von dat Amt Rodenborg worrn un dor bet 1726 bleven. He weer von 1726 bet to sien Dood 1749 Amtmann von dat Amt Bremervöör.
Carl August Diedrich von Goeben

**Carl August Diedrich von Goeben** (* 1781; † 1847) weer en düütschen Verwaltungsbeamten.

He hett Juristeree studeert un sien Dokter maakt.

He weer von 1809 bet 1818 Drost in dat Land Hadeln. In de Tied von de Freeheitskriege weer he 1813/1814 Offzeer von de Hanoverian levies un hett an’n 17. August 1813 den Rang von en Major kregen. To Anfang von dat Johr 1814 hett he dat Militär wedder verlaten. Von 1818 bet 1836 weer he Drost in dat Amt Himmelpoorten. Von 1836 bet to sien Dood 1847 weer he Oberhauptmann in dat Amt Oosterholt.

He weer verheiraadt mit Jenny von Goeben († 1820).

## Footnoten